**Dotácia na stravu**

Vážení rodičia,

Ministerstvo práce, sociálnych vecí a rodiny SR opäť schválilo dotáciu na stravu pre **posledný ročník MŠ, dieťa v hmotnej núdzi alebo vo výške životného minima a všetkých žiakov ZŠ.**

Dotácia na stravu sa bude poskytovať od 1.5.2023 nasledovne:

**\*** **1,40 eur** za každý deň, v ktorom sa dieťa **zúčastnilo** výchovno-vzdelávacej činnosti v **materskej**

 **škole a odobralo stravu**

**\*** **2,10 eur** za každý deň, v ktorom sa dieťa **zúčastnilo** vyučovania v **ZŠ na prvom stupni a odobralo stravu**

**\* 2,30 eur** za každý deň, v ktorom sa dieťa **zúčastnilo** vyučovania v **ZŠ na druhom stupni a odobralo stravu**

**Dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. *Podmienkou však je, že o stravovanie v školskej jedálni požiadate prostredníctvom aplikácie edupage a Vaše dieťa bude  zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do ZŠ).***

V prípade, ak rodič dieťaťa  nepotvrdí do 31.3.2023 túto elektronickú prihlášku zariadeniu školského stravovania v stanovenom termíne, na dieťa nebude možné poskytovať dotáciu na stravu až kým rodič nepožiada o dotáciu v priebehu roka a to vyplnením a podaním žiadosti tzv. **„Návratky“**  a následným doručením do školskej jedálne poštou, alebo prostredníctvom triedneho učiteľa.

Ďakujeme za spoluprácu.